Komission 36. rahoituskertomus Euroopan parlamentille ja neuvostolle Euroopan maatalouden ohjaus- ja tukirahasto tukiosasto – Varainhoitovuosi 2006 – {SEK(2007) 1246} /* KOM/2007/0562 lopull. */





[pic] | EUROOPAN YHTEISÖJEN KOMISSIO | Bryssel 3.10.2007 KOM(2007) 562 lopullinen KOMISSION 36. RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN OHJAUS- JA TUKIRAHASTO tukiosasto – VARAINHOITOVUOSI 2006 – {SEK(2007) 1246} SISÄLLYSLUETTELO 1. Talousarviomenettely 3 1.1. Alustava talousarvioesitys 2006 3 1.2. Talousarvioesitys vuodeksi 2006 3 1.3. Vuotta 2006 koskeva oikaisukirjelmä 3 1.4. Vuoden 2006 talousarvion hyväksyminen 3 1.5. Lisätalousarvio nro 6/2006 3 2. Käyttövarat ja määrärahojen hoito 4 A. Määrärahojen hoito 4 2.1. Varainhoitovuodeksi 2006 käytettävissä olevat määrärahat 4 2.2. Varainhoitovuonna 2006 käytettävissä olevien määrärahojen käyttö 4 2.3. Viran puolesta varainhoitovuodelta 2005 varainhoitovuoteen 2006 siirretyt määrärahat 5 2.4. Varainhoitovuoden 2005 erikseen esitettävät siirrot 5 B. Ennakkomaksut 5 2.5. Jäsenvaltioille maksetut ennakot 5 3. Varainhoitovuoden 2006 talousarvion toteutuminen 6 4. Talousarvion toteutumista koskevat huomautukset 7 4.1. Alaotsake 1 a 7 4.2. Alaotsake 1 b 8 4.3. Alaotsakkeen 1 a menojen jakautuminen pääryhmiin 9 LIITE 1: VUODEN 2006 TALOUSARVIOMENETTELY – EMOTR:N TUKIOSASTO LIITE 2: EMOTR:N TUKIOSASTON OSUUS EU:N TALOUSARVIOSTA KAUDELLA 2002–2006 Liite 3: VUODEN 2006 TALOUSARVION TOTEUTUMISEN TARKASTELU LIITE 4: EMOTR:N TUKIOSASTON MENOT MOMENTEITTAIN JA JÄSENVALTIOITTAIN VUODEN 2006 TALOUSARVIOSSA Liite 5 : EMOTR:N TUKIOSASTON MENOJAKAUMAN KEHITTYMINEN KAUDELLA 2002–2006 | Huom.: Tähän kertomukseen liittyy komission yksiköiden valmisteluasiakirja. Valmisteluasiakirjan koko teksti liitteineen löytyy englanniksi maatalouden ja maaseudun kehittämisen pääosaston Internet-sivuilta. | TALOUSARVIOMENETTELY ALUSTAVA TALOUSARVIOESITYS 2006 Komissio hyväksyi vuoden 2006 alustavan talousarvioesityksen ja teki sitä koskevan ehdotuksen budjettivallan käyttäjälle vuoden 2005 huhtikuussa. EMOTR:n tukiosastolle ehdotetut maksusitoumusmäärärahat olivat yhteensä 51 412,3 miljoonaa euroa eli alaotsakkeen 1 a osalta 43 641,3 miljoonaa euroa ja alaotsakkeen 1 b osalta 7 771,0 miljoonaa euroa. Alaotsakkeen 1 b maksumäärärahat olivat yhteensä 7 711,3 miljoonaa euroa johtuen uusiin jäsenvaltioihin sovellettavasta siirtymäkauden tukivälineestä, joka toteutetaan jaksotettuina määrärahoina. Talousarvioesitys vuodeksi 2006 Neuvosto hyväksyi talousarvioesityksen vuodeksi 2006 vuoden 2005 heinäkuussa. Alaotsakkeen 1 a määrärahoja vähennettiin 150,0 miljoonalla eurolla verrattuna alustavaan talousarvioesitykseen, ja alaotsakkeen 1 b määrärahat säilyivät alustavan talousarvioesityksen tasolla. Vuotta 2006 koskeva oikaisukirjelmä Komissio hyväksyi vuoden 2005 lokakuun lopussa vuotta 2006 koskevan alustavan talousarvioesityksen oikaisukirjelmän nro 2, jossa alaotsakkeen 1 a määrärahatarpeiksi vahvistettiin 43 279,7 miljoonaa euroa, mikä on 361,6 miljoonaa euroa vähemmän kuin alustavaan talousarvioesitykseen sisältynyt vastaava summa. Alaotsakkeen 1 b ehdotetut määrärahatarpeet eivät muuttuneet. Vuoden 2006 talousarvion hyväksyminen Vuoden 2006 talousarvio hyväksyttiin vuoden 2005 joulukuussa oikaisukirjelmässä nro 2 ehdotettujen määrien mukaisesti. Alaotsakkeen 1 a määrärahat olivat siten 43 279,7 miljoona euroa ja alaotsakkeen 1 b määrärahat 7 771,0 miljoonaa euroa. Katso lisätietoja liitteessä 1. Lisätalousarvio nro 6/2006 Budjettivallan käyttäjä hyväksyi joulukuussa 2006 komission ehdotuksen mukaisesti vuoden 2006 talousarvion maksusitoumusmäärärahojen mukauttamisen lisätalousarviolla nro 6/2006, jolla peruutettiin 860,0 miljoonan euron summa alaotsakkeesta 1 a. Alaotsakkeen 1 a maksusitoumusmäärärahojen summaksi jäi siten 42 419,7 miljoonaa euroa. Lisätalousarviossa vähennettiin luvun 05 02 Maatalousmarkkinoiden interventiot määrärahoja 360,0 miljoonalla eurolla ja luvun 05 03 Suorat tuet määrärahoja 654,2 miljoonalla eurolla sekä lisättiin luvun 05 07 Maatalousmenojen tarkastaminen määrärahoja 154,2 miljoonalla eurolla. EMOTR:n tukiosaston lopullinen osuus (maksusitoumusmäärärahat) EU:n koko talousarviosta kaudella 2002–2006 on esitetty liitteessä 2. KÄYTTÖVARAT JA MÄÄRÄRAHOJEN HOITO A. MÄÄRÄRAHOJEN HOITO Varainhoitovuodeksi 2006 käytettävissä olevat määrärahat EMOTR:n tukiosaston käytettävissä olevien määrärahojen suuruus varainhoitovuonna oli lopulta 50 190 720 000 euroa. Budjettivallan käyttäjä hyväksyi 43 400 000 euron suuruisen erikseen tehtävän määrärahasiirron vuodelta 2005 vuodelle 2006. Varainhoitovuonna 2006 käytettävissä olevien määrärahojen käyttö Budjettitoimenpiteet Alla olevasta taulukosta käyvät ilmi vuonna 2006 toteutetut budjettitoimenpiteet. : euroa | 1. Käytettävissä olleet määrärahat | – tavanomaiset määrärahat (TM) | 50 190 720 000,00 | – erikseen esitetyt määrärahasiirrot (EEM) | 43 400 000,00 | 2. Maksusitoumukset | – jäsenvaltioiden toteuttamat menot TM:sta | 47 434 305 141,54 | – menot EEM:sta | 43 400 000,00 | – suorat tuet | 291 500 128,65 | – jäsenvaltioiden toteuttamat menot – MKST EU 10 | 2 096 000 000,00 | ----------------------- | Maksusitoumukset yhteensä | 49 865 205 270,19 | 3. Toteutuneet määrärahat | – jäsenvaltioiden toteuttamat menot TM:sta | 47 434 305 141,54 | – menot EEM:sta | 43 400 000,00 | – suorat tuet | 22 745 564,88 | – jäsenvaltioiden toteuttamat menot – MKST EU 10 | 500 956 905,00 | ----------------------- | Toteutuneet määrärahat yhteensä | 48 001 407 611,42 | 4. Viran puolesta siirretyt määrärahat | – jäsenvaltioiden toteuttamat menot – MKST EU 10 | 1 595 043 095,00 | – jäsenvaltioiden toteuttamat menot EEM:sta | 0,00 | – suorat tuet | 268 754 563,77 | ----------------------- | Viran puolesta siirretyt määrärahat yhteensä | 1 863 797 658,77 | 5. Erikseen esitetyt määrärahasiirrot | 0,00 | 6. Peruuntuvat määrärahat (= 1 – 2 – 5) | 368 914 729,81 | Viran puolesta siirretyt määrärahat Viran puolesta siirrettävät määrärahat muodostuvat maksusitoumusten ja talousarvioon otettujen määrärahojen erotuksesta. Summa, jonka komissio oli sitonut vuoden 2006 määrärahoiksi ja jota koskevia maksuja ei ollut tehty varainhoitovuoden loppuun mennessä, oli 1 863,8 miljoonaa euroa. Viran puolesta varainhoitovuodelta 2005 varainhoitovuoteen 2006 siirretyt määrärahat Seuraavassa taulukossa eritellään siirrettyjen määrärahojen käyttö yleisellä tasolla vuonna 2006. euroa | 1. Siirretyt maksusitoumukset | – jäsenvaltioiden toteuttamat menot – MKST EU 10 | 1 614 735 317,00 | – suorat tuet | 242 096 606,20 | --------------------- | Maksusitoumukset yhteensä | 1 856 831 923,20 | 2. Siirrettyjen määrärahojen vapautukset | – jäsenvaltioiden toteuttamat menot | –– | – suorat tuet | (17 651 622,31) | --------------------- | Vapautukset yhteensä | (17 651 622,31) | 3. Maksut | – jäsenvaltioiden toteuttamat menot – MKST EU 10 | 1 608 989 764,00 | – suorat tuet | 182 586 614,06 | --------------------- | Toteutuneet määrärahat yhteensä | 1 791 576 378,06 | 4. Peruuntuvat määrärahat (= 1 + 2 – 3) | – jäsenvaltioiden toteuttamat menot | 0,00 | – suorat tuet | 41 858 369,83 | -------------------- | Peruuntuneet siirretyt määrärahat yhteensä | 41 858 369,83 | 5. Viran puolesta siirretyt määrärahat | – jäsenvaltioiden toteuttamat menot – MKST EU 10 | 5 745 553,00 | Varainhoitovuoden 2005 erikseen esitettävät siirrot Komissio päätti 25. kesäkuuta 2002 annetun neuvoston varainhoitoasetuksen (EY) N:o 1605/2002 9 ja 149 artiklan mukaisesti suorittaa erikseen tehtäviä määrärahasiirtoja varainhoitovuodelta 2005 varainhoitovuoteen 2006 yhteensä 43,4 miljoonan euron edestä alamomentille 05 04 01 05 Varhaiseläke – Uusi järjestelmä. B. ENNAKKOMAKSUT Jäsenvaltioille maksetut ennakot 2.5.1. Menojen kattamiseksi myönnettävät kuukausittaiset ennakkomaksut Yhteisen maatalouspolitiikan rahoituksesta 17. toukokuuta 1999 annetun neuvoston asetuksen (EY) N:o 1258/1999[1] 7 artiklassa säädetään, että komissio päättää ”myönnettävistä kuukausittaisista ennakkomaksuista hyväksyttyjen maksajavirastojen maksamien menojen perusteella”. Ennakot maksetaan jäsenvaltioille maksajavirastojen toteuttamia menoja seuraavan toisen kuukauden alussa. Tarkasti ottaen kyse ei ole ennakkomaksusta, vaan aiemmin toteutetun menon korvaamisesta. Ilmaisulla ’ennakko’ korostetaan näiden maksujen väliaikaisuutta: ennakot asetetaan saataville jäsenvaltioiden toimittamien kuukausittaisten ilmoitusten perusteella[2]; menojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[3]. Ne vahvistetaan lopullisesti vasta seuraavien varainhoitovuosien aikana tehtävien tarkastusten jälkeen tilien tarkastamista ja hyväksymistä koskevien päätösten valossa. Ennakkomaksujärjestelmään kuuluvat tuet, jotka jäsenvaltiot maksoivat 16.10.2005–15.10.2006. Muiden maksujen osalta komissio maksaa suoria tukia tiettyjen toimenpiteiden osalta ja kun on kyse uusiin jäsenvaltioihin sovellettavan maaseudun kehittämistoiminnan rahoittamiseen tarkoitetun siirtymäkauden tukivälineen (MKST – EU 10) hallinnoinnista. Varainhoitovuonna 2006 ennakkomaksujen nettomäärä oli 47 477 705 141,50 euroa. 2. 5.2. Varainhoitovuonna 2006 tehdyt ennakkomaksupäätökset Komissio teki varainhoitovuonna 2006 12 ennakkomaksupäätöstä. Joulukuussa 2006 hyväksyttiin lisäennakko, jonka tarkoituksena oli mukauttaa varainhoitovuoden tukikelpoisten menojen kokonaismäärää. VARAINHOITOVUODEN 2006 TALOUSARVION TOTEUTUMINEN EMOTR:n tukiosaston käytettävissä vuonna 2006 olleiden maksusitoumusmäärärahojen määrä oli alun perin 51 050,7 miljoonaa euroa. Alaotsakkeeseen 1 a osoitettiin 43 279,7 miljoonan euron summa ja alaotsakkeeseen 1 b loput 7 771,0 miljoonaa euroa. Vuonna 2006 käytettävissä oleva kokonaismäärä nostettiin 51 094,1 miljoonan euroon ja maaseudun kehittämiseen tarkoitettu määrä 7 814,4 miljoonaan euroon sen jälkeen, kun vuodelta 2005 oli siirretty vuoteen 2006 noin 43,4 miljoonaa euroa maaseudun kehittämisohjelmiin sisältyvää varhaiseläkejärjestelmää varten. Alamomentin 1 talousarviosta toteutettiin 49 865,2 miljoonaa euroa eli noin 97,6 prosenttia alkuperäisistä määrärahoista. Alaotsakkeen 1 a menot tästä olivat 42 175,3 miljoonaa euroa ja alaotsakkeen 1 b menot 7 689,9 miljoonaa euroa määrärahasiirto mukaan luettuna. Erityisesti alaotsakkeen 1 a talousarvion toteutuksen tulos oli se, että määrärahat alitettiin 1 104,4 miljoonalla eurolla. Komissio ehdotti jäsenvaltioiden yhteisön talousarvioon maksamien rahoitusosuuksien pienentämiseksi lisätalousarviota nro 6/2006, jolla EMOTR:n tukiosaston määrärahoista peruutettiin 860,0 miljoonan euron summa. Alaotsakkeessa 1 a käytettävissä olevat määrärahat olivat siten lopulta 42 419,7 miljoonaa euroa ja määrärahojen alitus näin ollen vain 244,4 miljoonaa euroa. Alaotsakkeessa 1 b käytettävissä olevat määrärahat pysyivät alkuperäisen talousarvion tasolla. Vuoden 2006 talousarvion toteutuminen sekä erot varainhoitovuoden ja alkuperäiseen talousarvioon ja lisätalousarvioon nro 6/2006 sisältyneiden määrärahojen välillä esitetään liitteessä 3. Menot eritellään jäsenvaltioittain ja toimenpiteittäin liitteessä 4. TALOUSARVION TOTEUTUMISTA KOSKEVAT HUOMAUTUKSET Maatalousvuonna 2006 viljantuotanto ja eläintuotteiden valmistus vähenivät, minkä vuoksi eläintuotteiden hintakehitys oli erittäin suotuisa ja viljan hinnat nousivat. Tällainen kehitys maatalousmarkkinoilla vaikutti muiden tekijöiden ohella EMOTR:n tukiosaston menojen tasoon joillakin talousarvion aloilla ja johti määrärahojen huomattavaan käyttämättä jättämiseen. Alaotsake 1 a Talousarvion määrärahoissa oli alikäyttöä sekä maatalousmarkkinoiden interventioissa – sokeri- ja maitoalaa lukuun ottamatta – että suorissa tuissa. Liitteessä 3 esitetään yksityiskohtaiset tiedot talousarvion eri momenttien toteutumisesta. Seuraavassa esitetään pääsyyt siihen, miksi eräät momentit toteutuivat talousarvion lopullisista määrärahoista poikkeavasti. Vilja Tämän alan määrärahojen alikäyttö johtui paitsi siitä, että vuoden 2005/2006 alhaisemman EU-25:n kokonaissadon vuoksi viljaa siirrettiin vähemmän julkisiin varastoihin, myös siitä, että vientitukimenot pienenivät viljan maailmanmarkkinahintojen lähdettyä nousuun keväällä 2006. Tuet tuotteille, jotka eivät sisälly liitteeseen I Tämän alan alikäyttö johtui sekä vientitukien yleisestä supistumisesta että jalostettujen maataloustuotteiden viennin vähenemisestä. Sokeri Ylikäyttö johtui yksinomaan siitä, että vientitukeen oikeutetun vapaiden markkinoiden sokerin vientimäärät olivat paljon suurempia kuin vuoden 2006 talousarvioon otetut määrät. Hedelmät ja vihannekset Alikäyttö hedelmä- ja vihannesalalla johtui jäsenvaltioille aiheutuneista pienemmistä menoista. Jäsenvaltioiden tuottajaorganisaatioiden toimintarahastoille suorittamat maksut olivat pienempiä, koska tuottajaorganisaatioiden hyväksyttyihin ohjelmin liittyvien menojen kasvu ei toteutunut odotetusti ja tomaattien jalostustuki väheni tukeen oikeutettujen tomaattien pienemmän tuotannon vuoksi. Maito ja maitotuotteet Ylikäyttö johtui maidon lisämaksujen maksamisajankohdan muuttumisesta. Kiintiövuoden 2005/2006 lisämaksu maksetaan varainhoitovuonna 2007 eikä varainhoitovuonna 2006, kuten oletettiin vuoden 2006 talousarviota hyväksyttäessä. Vuoden 2005 talousarvioon saakka maidon lisämaksut tuottivat tuloja talousarvioon ja vähensivät maitoalan vastaavia menoja. Sen vuoksi ajoituksen muutos vaikutti vuoden 2006 talousarvioon siten, että maidon ja maitotuotteiden vastaavat menot kasvoivat, mikä johti tämän alan talousarviomäärärahojen ylikäyttöön. Naudanliha Tämän alan määrärahojen alikäyttö johtui siitä, että sekä lihan ja elävien eläinten vientimäärät että poikkeuksellisten markkinatukitoimenpiteiden järjestelmästä tuettujen eläinten määrät olivat arvioitua pienemmät. Tuotannosta irrotetut suorat tuet Tuotannosta irrotettujen suorien tukien alikäyttö johtui pääasiassa tilatukijärjestelmästä, sillä osa jäsenvaltioista ei käyttänyt tarkoitukseen varattuja talousarviomäärärahoja kokonaisuudessaan. Ne perustelivat alikäyttöä myönnettävien oikeuksien määrien määrittelyyn ja tukitapausten selvittämiseen ja maksamiseen liittyvillä hallinnollisilla vaikeuksilla. Muut suorat tuet Talousarviomäärärahojen alikäyttöä esiintyi lähinnä tupakkapalkkioissa, jotka laskivat koska tupakan tuotantomäärät olivat pienemmät kuin vuoden 2006 talousarviossa käytetyt määrät. Alikäyttöä oli lisäksi banaanien tasaustukimaksuissa, jotka olivat pienempiä suotuisien markkinaolosuhteiden johdettua markkinahintojen nousuun ja siten tasaustukimaksun tason laskuun. Maatalousmenojen tarkastaminen Tämän alan määrärahojen alikäyttö johtui siitä, että sekä tilien tarkastamis- ja hyväksymismenettelyn että kirjanpidon seurauksena jäsenvaltioilta takaisin perityt summat olivat pienempiä kuin talousarvioon merkitty summa. Siten takaisin perityt summat tuottavat tuloja talousarvioon ja vähentävät talousarvion kokonaismenoja. Alaotsake 1 b 4.2.1. Maaseudun kehittäminen (EU-15) EMOTR:n tukiosasto käyttää alaotsakkeen 1 b määrärahoja kaudeksi 2000–2006 hyväksyttyjen 89 maaseudun kehittämisohjelman rahoittamiseen EU-15:ssä (asetus (EY) N:o 1257/1999). Vuoden 2006 talousarvioon sisältyvien 5 020,0 miljoonan euron määrärahojen lisäksi käytettävissä olivat pakollisesta mukauttamisesta saatu 655,0 miljoonaa euroa ja vuodelta 2005 vuodelle 2006 siirretty 43,4 miljoonaa euroa. 89 ohjelman aiheuttamat tosiasialliset menot olivat 5 623,3 miljoonaa euroa eli 98,3 prosenttia kyseisistä määrärahoista. Määrärahojen alikäyttö johtui pääasiassa metsätalouden toimenpiteistä ja maatalouden ympäristötoimenpiteistä. 4.2.2. Siirtymäkauden tukiväline maaseudun kehittämistoiminnan rahoittamiseksi EMOTR:n tukiosastosta uusissa jäsenvaltioissa EMOTR:n tukiosasto käyttää tätä tukivälinettä vuonna 2004 kaudeksi 2004–2006 hyväksyttyjen maaseudun kehittämisohjelmien rahoittamiseen jaksotettuina määrärahoina kymmenessä uudessa jäsenvaltiossa (asetus (EY) N:o 1257/1999). Talousarvion kaikki määrärahat sidottiin, ja maksujen määrä oli noin 2 115,7 miljoonaa euroa eli 79,5 miljoonaa euroa suurempi kuin vuoden 2006 talousarvioon otetut maksumäärärahat. Alaotsakkeen 1 a menojen jakautuminen pääryhmiin EMOTR:n tukiosaston menot voidaan jakaa alaotsakkeen 1 a osalta seuraavassa esitettyihin pääryhmiin. Jäljempänä mainitaan toteutuneet menot ja prosenttiosuus, jota kyseiset menot edustavat koko EMOTR:n tukiosaston menoista vuonna 2006. 4.3.1 Vientituet Vientitukiin liittyvien menojen määrä oli 2 493,6 miljoonaa euroa eli 5,0 prosenttia kokonaissummasta. 4.3.2 Suorat tuet Tämän alamomentin mukaisten menojen määrä oli 34 051,3 miljoonaa euroa eli 68,3 prosenttia kokonaissummasta. Suoriin tukiin kuuluvat menot on määritelty 29. syyskuuta 2003 annetun neuvoston asetuksen (EY) N:o 1782/2003 (EUVL L 270, s. 1) liitteessä. 4.3.3 Varastointi Varastointimenojen määrä oli 756,9 miljoonaa euroa eli 1,5 prosenttia kokonaissummasta. Pääasialliset tuotteet olivat vilja, sokeri, viini ja maitotuotteet. 4.3.4 Muut Muiden interventiomenojen määrä oli 4 873,4 miljoonaa euroa eli 9,8 prosenttia vuoden kokonaissummasta. Tähän alamomenttiin sisältyvät menot, jotka eivät kuulu edellä mainittuihin ryhmiin. Kyseisen menojakauman kehittyminen kaudella 2002–2006 esitetään liitteessä 5. [pic] [pic] [pic] [pic] [pic] [1] EYVL L 160, 26.6.1999, s. 103. [2] Jäsenvaltiot ilmoittavat näistä maksuista joka kuukauden 10. päivä faksilla. [3] Jäsenvaltiot toimittavat yksityiskohtaisen ilmoituksen kuukausittain käyttämällä taulukkoa 104.